153 



Det viser sig nemlig, at det smeltede Svovl i Smelte- 

 ovnen har optaget en vis Mængde Vand i sig, hvilket 

 det holder bundet, og at dette saaledes bundne Vand 

 kun lidt efter lidt bliver frit igjen i Form af Damp, 

 efterhaanden nemlig som Svovlet gaaer over fra den 

 flydende til den faste Tilstand. Disse af den smeltede 

 Svovlmasse efterhaanden udviklede Vanddampe, der ogsaa 

 er blandede med en Del Svovlbrinte, er det, som bevirke 

 Udbrud. Disse finde Sted med Mellemrum af et halvt til 

 to Minutter. Dele af den smeltede Svovlmasse presses 

 op igjennem Aabningen, og udbrede sig lagformig over 

 Svovlskorpen, indtil de størkne. Ved de fortsatte Ud- 

 brud dannes efterhaanden en større og større Kegle, og 

 alt eftersom Keglen vokser, former Udstrømningskanalen 

 sig mere og mere til et lille Krater, Udbruddene blive 

 livligere, og det smeltede Svovl flyder i formelige Strømme 

 ligesom Lavastrømme ned ad Keglens udvendige Sider. 

 Der danner sig derfor smaa Kanaler paa Svovlstrømmene 

 i Lighed med Slaggekanalerne paa Lavastrømmene, og 

 der finder smaa sekundære Udbrud Sted paa Svovl- 

 strømmene, idet der, efterhaanden som de størkne, danner 

 sig smaa Dampblærer paa dem. Umiddelbart efter et 

 Udbrud er Krateret fuldstændig tomt, og man kan iagt- 

 tage, hvorledes det smeltede Svovl efterhaanden atter 

 stiger op i Krateret, endelig naaer Toppen og kastes i 

 Vejret ved en pludselig stærkere Dampudvikling, der 

 giver sig tilkjende ved en lille Dampsky. Imod Slut- 

 ningen af Processen bliver der ogsaa kastet flydende 

 Draaber af Svovl i Vejret, der falde ned i større eller 

 mindre Afstand fra Krateret ligesom vulkanske Bomber. 



Hele denne vulkanske Bevægelse i Svovlet varer 

 1 til 1^/2 Time, saafremt man blot har sørget for, at der 



